Gabriel Kreiman on oma varasemates töödes näidanud, et inimajus võib  leida üksikneuroneid, mis aktiveeruvad ainult siis, kui pildil on Jennifer Anniston - üksikneuronid inimajus võivad olla ülimalt valivad (eestlase ajus võiks olenevalt indiviidist leida ilmselt Lennart Mere või Anu Saagimi üksikneuroni). Eelmisel nädalal ajakirjas Neuron ilmunud töös uuriti inimajju asetatud elektroodide abil seda, kui kiiresti tekib ajus visuaalse töötluse käigus valivus objektikategooriate suhtes.